《送李道甫辟大名名司录 其二》
宋代·叶集之

李侯江南英，身老自藏器。读书尽百纸，落笔必千字。

况兼熊豹姿，特负纵横志。凄其望高躅，异世犹一致。

大名国北门，自昔雄元帅。名贤慎柬拔，荐引必同类。

操持纪纲地，实藉循良吏。要成百鍊刚，小大须历试。

作者简介：叶集之，生平不详，曾与释惠洪有唱和（《石门文字禅》卷三《次韵叶集之同秀实敦素道夫游北山会周氏书房》）。今录诗三首。